बइ भाषा

बइ भाषा या बइप भाषा (चीनी: 白語, बइ यु; अंग्रेज़ी: Bai या Baip language) चीन के युन्नान प्रान्त और उसके कुछ पड़ोसी क्षेत्रों, में बइ लोगों द्वारा बोली जाने वाली एक चीनी-तिब्बती भाषा-परिवार की एक बोली है। इसे सन् २००३ में लगभग १२,४०,००० लोग अपनी मातृभाषा के रूप में बोलते थे। अन्य चीनी-तिब्बती भाषाओं की तरह यह भी एक सुरभेदी भाषा है और इसमें आठ सुरों का प्रयोग होता है। बइ भाषा की तीन मुख्य उपभाषाएँ हैं - जिआनचुआन (मध्य), दाली (दक्षिणी) और बिजिआंग (उत्तरी)। इनमें जिआनचुआन और दाली एक-दूसरे के क़रीब हैं और इन्हें बोलने वाले बहुत हद तक एक-दूसरे को समझ सकते हैं, लेकिन बिजिआंगइन दोनों से काफ़ी भिन्न है।

श्रेणीकरण पर विवाद 
हालांकि इस बात पर भाषावैज्ञानिकों में सर्वसम्मति है कि बइ भाषा चीनी-तिब्बती भाषा-परिवार कि सदस्य है, लेकिन उस परिवार के अन्दर इसकी उपश्रेणी को लेकर विवाद है। पहले यह समझा जाता था कि यह एक तिब्बती-बर्मी भाषा है लेकिन सन् १९४८ में आर.ए.डी. फोरेस्ट नामक भाषावैज्ञानिक ने दावा किया कि यह वास्तव में आदि-चीनी भाषा कि वंशज है। यह विवाद अभी तक जारी है।

इन्हें भी देखें 
 बइ लोग
 चीनी-तिब्बती भाषाएँ
 सुरभेदी भाषा

सन्दर्भ 

चीनी-तिब्बती भाषा-परिवार
चीन की भाषाएँ
युन्नान
सुरभेदी भाषाएँ